“เงินบาท” เปิด 36.74 บ. อ่อนค่าต่อเนื่อง กังวลเฟด-รอตัวเลขจ้างงานสหรัฐ
ภาวะตลาดเงินบาท เปิด 36.74 บ. อ่อนค่าจากวานนี้ (1 ก.ย.) กังวลเฟดขึ้นดอกเบี้ยแรงเพื่อแก้ปัญหาเงินเฟ้อ และรอตัวเลขจ้างงานสหรัฐคืนนี้
ภาวะตลาดเงินบาท เปิด 36.74 บ. อ่อนค่าจากวานนี้ (1 ก.ย.) กังวลเฟดขึ้นดอกเบี้ยแรงเพื่อแก้ปัญหาเงินเฟ้อ และรอตัวเลขจ้างงานสหรัฐคืนนี้
2 ก.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.74 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 36.70 บาท/ดอลลาร์ เนื่องจากตลาดกังวลเรื่องที่ธนาคารกลางสหรัฐ (เฟด) มีแนวโน้มปรับขึ้นดอกเบี้ยแรงเพื่อแก้ปัญหาเงินเฟ้อต่อเนื่องอีกระยะ หลังข้อมูลภาคการผลิตยังแข็งแกร่ง
“บาทอ่อนค่าจากเย็นวานนี้ หลังดอลลาร์แข็งค่าจากความกังวลเรื่องเฟดมีแนวโน้มปรับขึ้นดอกเบี้ยแรง” นักบริหารเงิน กล่าว
ทั้งนี้นักบริหารเงิน ได้ประเมินกรอบการเคลื่อนไหวของเงินบาทในวันนี้ไว้ที่ 36.65 – 36.85 บาท/ดอลลาร์ โดยปัจจัยสำคัญที่ตลาดรอ คือ การประกาศตัวเลขการจ้างงานนอกภาคเกษตรเดือน ส.ค.ของสหรัฐฯ ในช่วงค่ำวันนี้